Nelheim | LekkeSlaap
Vanaf R680 R578 per nag, vir 2 mense
Nelheim bied verblyf in twee selfsorg-eenhede langs die hoofhuis in Vredenburg aan die Weskus. Vredenburg is naby verskeie bekoorlike dorpies, soos Paternoster, Saldahnabaai, Langebaan, Jacobsbaai en St. Helenabaai.
Die Tafelberg-eenheid het 1 slaapkamer en 'n tweede slaapkamer is beskikbaar op versoek. Daar is 'n aparte badkamer met 'n bad, stort en 'n wasmasjien. Die sitarea het 'n TV met Netflix en sekere DStv-kanale. Daar is 'n kombuis met 'n yskas, mikrogolfoond, broodrooster, eetgerei, breekware en tee- en koffiemaakgeriewe. Daar is nie 'n wasbak nie. Gaste kan vuil eetgerei in die skottel wat verskaf is plaas sodat dit gewas kan word.
Die Tuin-eenheid beskik oor 2 slaapareas. Die oopplan-slaapkamer het 'n koningingrootte-bed en kombuis-area. Die tweede slaapkamer het 'n driekwartbed en 'n dagbed asook 'n en suite-badkamer met 'n stort wat na 'n privaat tuin lei. Die kombuis is toegerus met 'n ketel, broodrooster, mikrogolfoond, yskas-vrieskas, 'n tweeplaatstoof/oond en eetgerei vir 4 gaste. Daar is 'n draagbare braai en buitesitplek.
Let asseblief dat as 2 gaste 1 slaapkamer in 'n eenheid bespreek, die ander slaapkamer gesluit sal word. As 2 gaste van albei slaapkamers in 'n eenheid gebruik wil maak, of as 4 gaste die eenheid bespreek, sal die volle tarief vir 4 gaste gehef word.
Ander geriewe sluit gratis WiFi en veilige parkeerplek met geslotekring-televisie in. Daar is ook 2 vriendelike honde op die erf.